**Κινητικότητα Προσωπικού για Διδασκαλία**

   Δικαίωμα συμμετοχής έχουν:

* Προσωπικό που απασχολείται σε Ίδρυμα Ανώτατης Εκπαίδευσης, κάτοχο του [Πανεπιστημιακού Χάρτη Erasmus](http://62.217.125.231/erasmus/images/erasmus/credentials/ECHE_erasmus_UEATH.pdf) (ECHE).
* Ως προσκεκλημένο μέλος προσωπικού επιχείρησης, προσωπικό που απασχολείται σε οποιοσδήποτε δημόσιο ή ιδιωτικό οργανισμό που δραστηριοποιείται στην αγορά εργασίας ή στους τομείς της εκπαίδευσης, της κατάρτισης και της νεολαίας, περιλαμβανομένων και απασχολούμενων υποψήφιων διδακτόρων.

    Διάρκεια Μετακίνησης

**Ελάχιστη** Διάρκεια της περιόδου κινητικότητας: **2 ημέρες**

**Μέγιστη** Διάρκεια της περιόδου κινητικότητας: **2 μήνες**

**Ελάχιστες ώρες διδασκαλίας** ανά εβδομάδα / ανά μετακίνηση: **8 ώρες**

Στην περίοδο μετακίνησης **δεν** συνυπολογίζεται η διάρκεια ταξιδίου.

Η διάρκεια μετακίνησης πρέπει να περιλαμβάνει τουλάχιστον **2** **διαδοχικές** **ημέρες**.

    Κριτήρια / Προϋποθέσεις Κινητικότητας

* Το Ίδρυμα Υποδοχής απαιτείται να  διαθέτει Πανεπιστημιακό Χάρτη Erasmus (ECHE)

Οι ενδιαφερόμενοι μπορούν να ενημερωθούν σχετικά με το ποια Ιδρύματα διαθέτουν Πανεπιστημιακό Χάρτη Erasmus (ECHE) στην παρακάτω διεύθυνση:

<https://eacea.ec.europa.eu/erasmus-plus/selection-results/erasmus-charter-for-higher-education-2014-2020-selection-2015_en>

* Η κινητικότητα του προσωπικού για διδασκαλία πρέπει να βασίζεται σε διμερή διαπανεπιστημιακή συμφωνία (Bilateral Agreement) η οποία θα έχει συναφθεί πριν την αναχώρηση του μετακινούμενου.

 Πριν την αναχώρηση ο υποψήφιος μετακινούμενος υποβάλλει [πρόγραμμα διδασκαλίας](http://62.217.125.231/erasmus/images/erasmus/official_documents/staff_teaching_agreement.pdf) που έχει συμφωνηθεί με το Ίδρυμα/ Επιχείρηση Αποστολής και το Ίδρυμα Υποδοχής με ελάχιστο απαιτούμενο περιεχόμενο τα εξής:

* + Γενικοί στόχοι της κινητικότητας
  + Προστιθέμενη αξία της κινητικότητας (τόσο για το Ίδρυμα Yποδοχής όσο και για τοv διδάσκοντα)
  + Περιεχόμενο του προγράμματος διδασκαλίας
  + Προσδοκώμενα αποτελέσματα (μη περιοριζόμενα στους άμεσα επωφελούμενους φοιτητές)

   Μετά την επιστροφή

Μετά την επιστροφή του ο μετακινούμενος υποβάλλει στο Ίδρυμα Προέλευσης:

* **Βεβαίωση παραγματοποίησης του συμφωνημένου προγράμματος** διδασκαλίας από το Ίδρυμα/Οργανισμό Υποδοχής
* **Παραστατικά** μετακίνησης (Απόδειξη αγοράς εισιτηρίου, κάρτες επιβίβασης κ.ο.κ.)

Επίσης, καλείται να συμπληρώσει **διαδικτυακή τελική έκθεση** (απαραίτητη προϋπόθεση για την επιχορήγηση).